POASON PWUNG EN KAWEID TOHN WEIN SAMPA KAROS 

[Preamble] 

Pwehki eh sansalehr oh dehde me mie uhdahn kesempwelen de pwungin tohn 

sampa karos me duwepenehte oh ih poason en mour saledek, pwung oh meleilei 

nan sampa, 

Pwehki seu petehkpen aramas de kasohwe kesempwelen aramas oh arail 

pwung me kahrehdahr wiewia me sohte konehng ah ngeder oh kawelahr mour 

mwahu en aramas, oh pil ansou mwahu oh konehng eh leledohr me aramas 

akan konehng ren perenki saledek en kosoia de rapahki arail pwung, oh arail 

saledek sang perki mehkot de masak de pil anahn akan me kosondier en wia 

irair keieu oh ileile nan en aramas sohte lipillipil arail mour, 

Pwehki eh ininin kesempwal mehlel pwe ma aramas sohte pahn itoitieng ren 

medemedewe pei de mahwin, pwehki arail solahr itar de kakehng kanengamah 

long lokolok pahn kaun suwed de nan ansou suwed, ihme karheda me en 

aramas eh mour oh pwung pahn mihmihte pahn epwelpen kosonned akan, 

Pwehki eh kesempwal kitail en ngongki kekeirdahn nanpwung mwahu penehn 

tohn sampa kan, 

Pwehki tohn tiepenehn sampa arail kosonehdier nan "Charter en United Nations" 

arail pwoson poahson en mour mwahu en aramas oh arail pwung kan, duwen 

ksempwelen aramas oh en aramas arail pwung eh pahrek, ohi de lih irail kan me 

towehda pwihn en tiepenehn sampa "United Nations" kosonehdier ren kakairada, 

kalaudehia oh kamwahwihia roson en aramas me pid mour mwahu oh saledek 

laud, 

Pwehki wehi me towehda pwihn en "United Nations" arail inoukihdahr ren alehdi, 

pahn sewesepen "United Nations", sohng kan me pahn kakehlahda poahson en 

kawawih oh kapwaiada mour pwung oh saledek mehlel en aramas, 

Pwehki nin duwen eh dehdehiong karos duwen mour pwung oh saledek ara 

nohn kesempwal oh ih sohng pwukat me pahn kamarainihdi karos inou wet, 

Ihme Kahrehda, 



PWIHN EN TIEPENEHN SAMPA KOSONEHDIER ME 

POASON PWUNG EN KAWEID TOHN WEIN SAMPA KAROS duen eh dehde 
mehlel ong karos me tepin keirda, me aramas karos oh wein sampa karos 
uhdahn pahn ahniki oh ehu ansou ma korusie oh songen spwihn en aramas 
akan pahn tamataman ansou karos poason wet oh ngoangki de sukuhiki ong 
karos kekeirdahn sohng en pwung oh saledek pwukat ni irair en keirda, nan wehi 
kan oh nan pwungen wehikan, pwehn kak alehdt petehk parail rehn karos me 
towehda pwihn wet oh rehn irail tohn Kahn Sapwen Kohwa kan me mi pahn arail 
epwel oh manaman. 

Iralaud 1. 

Tohn sampa karos ipwiwei nan saledek oh duwepenehte nan arail wasa oh arail 
pwung. Arail marain oh pehm ih utakerail kahrehda korusie konehng sawaspene 
nin duwen pirien ehu. 

Iralaud 2. 

Korusie pai ki songen pwung oh saledek seu lipilipil me kosondier nan poason 
wet, pwilidak en wasa de mwomwen kilin aramas, lih de ohi, lokaiahn aramas, en 
aramas eh lamalam, Piros de Kadilik, de seu lipilipil, mwomwen "Government" 
seu lipilipil de medemedewehn aramas, tohn songen wehi de pwihn karos, 
semwehmwe de kepwehpwe, ahnek dipwisou de soh, oh kedeudok en emen 
emen oh pil sohng teikan sell lipilipil. 

Iralaud 3. 

Aramas karos ahniki de paiki pwungin mour, pwungin saledek oh pil pwungin 
saledek sang apwal en paliwar. 

Iralaud 4. 



Sohte aramas emen kak wia lidu men de doadoahk ni mwomwen lidu men; lidu 
de pesineski de pwainda lidukan uhong poason wet oh pil pahn inepwihdi ni 
soangen mwohmw karos. 

Iralaud 5. 

Sohte me pahn mi pahn kalokolok en mahn de kamakam duehia mahn. 

Iralaud 6. 

Aramas karos ahniki de paiki pwungin kawawih wasa karos pahn menemenen 
Kosonned. 

Iralaud 7. 

Aramas karos ni nan irair pahrek ehu pahn kosonned oh ahniki de paiki epwel 
kan pahn kosonned. Aramas karos ahniki de paiki epwel pahrek pwehn kore 
songen apwal akan me uhong poason wet de me pahn kasohwe irehkan nan 
poason wet. 

Iralaud 8. 

Aramas karos ahniki de paiki soangen epwel katapan akan me pwihn koiek en 
teneki sapwung kan me uhong poason en pwung kesempwal me kosonned 
kosnehiong irail. 

Iralaud 9. 

Sohte me pahn pakadeida, de poardi, de selidi, de pekeusda. 

Iralaud 10. 

Aramas karos aniki de paiki pwung karos me irair en kopwung pahrek oh pil 
kapeidek nan pokkon rehn pwihn ehu me seu peupali, pwehn kosonehdi de 



kasalehda arail pwung kan oh pwukoah kan oh pil songen pekeid me uhong irail 
karos. 

Iralaud 11. 

1 . Irail kan me pakadeikda me re dipada pil ahniki pwungin wehkada me re 
sohte dipada lau lei mwolen kopwung eh pahn kasalehda ni sansal me 
dihp wet uhongehr kosonned-ahpw me pakadeida kan uhdahn pahn mie 
arail soun sawas pwehn wia daroperail. 

2. Sohte me kak pakadeida oh kalokolok ki sapwung ehu de dihp ehu de 
sapwung ehu me e dipekihda oh kawehkihia kosonned en ehu wehi de 
wein sampa ma ansou me dipada wet wiawio dihp wet sohte uhong 
kosonned pwukat. Oh pil kalokepen dihp wet sohte pahn laud sang uwe 
me dehde ni ansou me dihp wet wiawihdau. 

Iralaud 12. 

Sohte me kak lidere emen nin sohte kahrepe, de eh peneinei, imwe oh kisin likou 
me e kadar de me emen kadarodohng, oh pil sohte me kak kauwehia eden emen 
de mwaren emen. Karos ahniki de paiki epwelpen pahn kosonned ohng songen 
liderewes de kawehia eden aramas kwukat. 

Iralaud 13. 

1 . Karos ahniki de paiki manaman en saledek me pid seilok de kouson nan 
uhdahkarail. 

2. Karos ahniki de paiki manaman en seusang de mwekid sang wasa seu 
lipilipil, pil iangahki uhdahn eh wasahn kouson oh pil seulahng de 
mwekidlahng sapwe de ehu wasa. 

Iralaud 14. 



1. Karos ahniki de paiki manaman en rapahki insenamwahu ekei wasa de 
tanasang mehia oh apwal sang wasa me a kouson ie. 

2. Ahpw manaman wet sohte pahn mie ma lipada wet pahn sohte poason 
dahsang ni mwekid en "Government" en weio oh ma lipada wet e uhong 
kosondi oh poason en "United Nations". 

Iralaud 15. 

1. Aramas karos ahniki de paiki manaman en wia uhdaken ehu wasa de 
tohnwehi ehu. 

2. IVIanaman de paien wia tohn wei ehu, sohte me kak adiasang aramas, de 
pi! keinepwihsang rehn emen en wiahia tohn ehu wei tohrohr. 

Iralaud 16. 

1 . OhI oh lih me lelehr sounparen aramas laud, me sohte inepwi ehu mie me 
pid tohn ehu wasa de tohn ehu wehi de towehia ehu lamalam de 
mwomwhohdiso, ahniki de paiki manaman en pwopwoud oh kauwada ehu 
peneinei. Re ahniki de paiki manaman pahrek me pid pwopwoud, de nan 
ansoun pwopwoud oh pil lei anson mweipeseng. 

2. Pwopwoud pahn wiawi ni ansou me lih oh ohI pahn pwungki pene irahn 
pwopwoud. 

3. Peneinei me uhdahn poason de tepin tohn sampa kahrehda peneinei pil 
ahniki de paiki manaman en epwel sang rehn tohn sampa oh pil wehi kan. 

Iralaud 17. 

1. Aramas karos ahniki de paiki de ahniki manaman en kelepw ahniki 
dipwisou en ohpis oh pil iang meh teikan ahniki pene dipwisou ehu. 

2. Sohte me pahn adihasang an emen ah dipwisou. 

Iralaud 18. 



Aramas karos ahniki de paiki manaman en saledengki eh lamalam de 
medemedewe, eh mour oh pein eh mwomwohdsou; manaman wet kihpene de 
iangahki saledek en welian de wikidala en emen emen eh mwomwodisou oh me 
e kameleleh kan, oh eh pil ahniki manaman en kasale seli songen lamalan de 
mwomwodiso me e pwoson de kamehlele soangen kasansal pwukat kakmihmi ni 
padahk, wiewia, pwongih de kapdaiada ireh kan me kosondi. 

Iralaud 19. 

Aramas karos ahniki de paiki manaman en saledengki arail medemedewe oh 
saledengki arail kosoi; manaman wet pidada irair en saledek nan medemedewe 
me sohte pahn kadirepw de peki, ale, de kasalehda sohng kan de medemedewe 
kan me seu lipilipilki wasa kan. 

Iralaud 20. 

Aramas karos ahniki de paiki manaman en wie kupwur nan onepek mwahu oh 
saledek nan pwihn kan. 

Iralaud 21. 

1. Aramas karos ahniki de paiki manaman en iang pwukoahki "Government" 
en arail wehi, nan duen pein ih de nin duen weliepehkan. 

2. Aramas karos ahniki de paiki manaman en kak ale sawas akan sang arail 
wehi. 

3. Insenen aramas akan we pahn poasonehda manaman en "Government" 
insen pwukat pahn kin sansalada ahnsou kan me usuhs mehlel kan kin 
wiawi oh pil usuhs pwukat uhdahn pahn unsek, pahrek oh pahn kin wiawi 
ni rir oh saledek nin duen kosonned. 

Iralaud 22. 



Aramas karos pwehki arail tohn wehi pokon en sampa ahniki manaman en ale 
epwel sang pwihn en epwelpen roson oh re pil paiki ar ese me sang 
sawasepehwehi oh pil sawas epen tohn sampa nan duen kosondi oh pil dipwisou 
ehu en wehi, me pelien kekeirdahn wahn sahpw oh roson en aramas, mie arail 
manaman me uhdahn konehng oh saledek en kakairada emen emen. 

Iralaud 23. 

1 . Aramas karos ahniki de paiki manaman en kak de iang doadoahk oh pil 
pilada songen doadoahk da me e mwahuki, oh doadoahk pwung oh 
pahrek, pil iangahki wasahn daodoahk mwahu oh mwakelekel, oh petehk 
pen doadoahk kan en dehr sohrala. 

2. Aramas karos seu lipilipil ahniki manaman en ale pweipwei, pweinen eh 
doadoahk uwe ieu me pahn pahrekiong eh daodoahk. 

3. Aramas karos me ahniki pwukaohn doadoahk ehu ahniki manaman en ale 
keting pen eh wiewia me pwung oh mwahu ong pein ih oh pil peneinei. Pil 
mie en aramas karos me ahniki pwukoahn doadohahk en arail mour 
kesempwal nin duen arail wie aramas, ama songen sawas pwukat sohte 
pah keitarahia arail mour mwahu, songen sawas oh epwel teikan pahn pil 
kohieng irail. 

4. Aramas karos kak de ahniki manaman en kauwada de iangala tewehda 
pwihn en daodoakh kan pwehn sewese de apwalih arail ineng kan me pid 
mwekid en daodoahk. 

Iralaud 24. 

Aramas karos ahniki de paiki manaman en kak kommol oh mwemweit, pil 
iangahki awahn doadoahk kan en dehr daulihia duen me konehng, oh pil 
insenamwahuki kommol lahsang doadaohk rahn kesempwal akan ahpw pil 
alepweipwei. 

Iralaud 25. 



1. Aramas karos ahniki de paieki manaman en mour insenamwahu oh itar 
ohng emen emen oh arail peneinei kan, irair wet iangahki kisin mwenge, 
likou, ihmw oh imwen wini oh pil soangen epwel teikan nan ansou me 
doadoahk kan apwal, ansoun luwet de soumwahu, ansoun kiripw, oh ohi 
laudla, oh soangen ansou apwal akan me eman emen lelohng ahpw 
kaidehk sang ni pein eh wie wia de inseneki. 

2. Nohno kan oh serih kan ahniki manaman en ehu soangen epwel oh 
sawas soangen pwukat. Seri karos, mendo ma serihn pirap, pahn paiki 
soangen sawas pwukat. 

Iralaud 26. 

1. Aramas karos ahniki de paiki manaman en iang sukuhl. Sukuhl kan pahn 
sohte pweipwei ahpw mehlel "elementary" oh ansoun tepidahn kaiahn 
akan. Tepidahn sukuhl kan de "elementary" sukuhl kan pahn mi ni 
kosonned ehu pwe seri karos en uhdahn iang. Sukuhl ileile de laud kan 
pahn mie oh mweimweida oh me pwukat pahn mie oh kaparek ong karos 
nin duen en emen emen ah kak. 

2. Kaiahn akan de sukuhl kan pahn kosondi pwehn kak kamarainihda de 
kakaiada mour en aramas akan oh kakehlada wahu de kesempwelen 
aramas, arail manaman oh pwuhng kan oh pil poason en arail saledek. 
Kaiahn akan de sukul kan pahn kosondi pwehn kalaudehia marain, 
kanengamah oh limpok penehn wehi karos, songen aramas akan oh 
mwomwohdiso kan, oh pahn kakairada doadoakh en "United Nations" kan 
pwehn kak kolokol de apwahpwalih meleilei. 

3. Pahpa oh nohno kan, mwohn aramas karos, me pahn pilada songen 
sukuhl da me neirail serihkan pahn ale de iang. 

Iralaud 27. 

1. Aramas karos ahniki de paiki manaman pwe ren pein pilada songen pwihn 
da de mwomwen pwihn da me re rahn towehda pwe kak iang perenki de 



insenamwahuki kekeirdahn dipwisoun sahpw de iang paiki kalaud lahn 
dipwisou kapwakan oh iang paiki kamwahu parail akan. 
2. Aramas karos ahniki manaman en iang paiki kamwainu kan me peisang 
soangen daodoaiik kan me re iang wiaiila de koadahkihada. 

Iralaud 28. 

Aramas karos uhdainn painn iang kosondi me pid wein sampa ni irair en saledek 
me "poason" wet kasaieiidaiir karos en iang wehweiiki. 

Iralaud 29. 

1 . Aramas karos ahniki pwukoah ong wasa me re kouson ie pwe arail 
saledek de kekeirdahn arail mour en kak pweida ie. 

2. Nin doken aramas akan arail pahn daodoahngki arail pwuhng oh saledek, 
karos pahn mi pahn irair kei me kosonned pahn kosonehdi ongete songen 
kahrepeh kan me pahn kapwaiada kitail en wauniki en mehtei kan arail 
pwuhng oh saledek pwe mehn kapwaiada mour pwung oh mwahu, oh 
meleilei en kipe tohn wein sampa karos. 

3. Songen pwuhng oh saledek pwukat en dehr wiawi ni irair ehu me pahn 
uhong irehkan de kosondihkan en "United Nations". 

Iralaud 30. 

Ire karos me sansalehr nan poason wet sohte pahn wehwehki me re kosondi 
pwe ehu wehi, de ehu pwihn en aramas en mie arail manaman en wia de 
kosonehdi mehkot me pahn kak kasohwe de kawehia songen pwung de saledek 
me sansalehr nan poason wet. 



